เรื่องร้องเรียน: เรื่องการปรับปรุง ฟุตบาทใหม่แถว หน้าอาคารสาทรธานี แถวแนวรถไฟฟ้าช่องนนทรี  มีการรื้อถอนแผ่นปูกระเบื้องฟุตบาทของเก่าออก แล้วนำกระเบื้องมาปูใหม่   ผู้รับเหมา มาทำ ไม่แล้วเสร็จซักที ทิ้งอุปกรณ์ กระเบื้องเก่าขีดขวาง ทางเดิน ทิ้งพื้นขุระขระ ยากแก่การสัญจร ทำให้ประชาชนผู้ใช่เส้นทาง เดินอย่างยาก ลำบาก ประกอบกับ เป็นแนวรถไฟฟ้าและย่านธุรกิจ ผู้คนเดินทางหนาแน่นมาก ทั้งวัน ทำให้ ผู้สัญจรสะดุดหกล้ม บาดเจ็บ เยอะมากช่วยจัดเจ้าหน้าที่มาและเคลีย์พื้นที่ ให้เรียบร้อย ให้แล้วเสร็จในเร็ววันด้วย เห็นทิ้งร้างมาร่วม 2 เดือน ฝากเขตยานนาวา หรือ เขตบางรัก รีบดำเนินการให้โดยด่วนด้วยเดือดร้อนมาก
การดำเนินการของเจ้าหน้าที่: สำนักการโยธา กทม. ขอขอบคุณสำหรับการแจ้งข้อมูล  สำนักการโยธา โดยงานปรับปรุงภูมิทัศน์คลองช่องนนทรี ช่วงที่ 1 จากถนนสุรวงศ์ถึงถนนสาทร ขอเรียนว่า ปัจจุบันอยู่ระหว่างปรับปรุงทางเท้า และได้ดำเนินการแก้ไขบริเวณดังกล่าวแล้ว ตามภาพถ่ายที่แนบ สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบครับ🙏
ความเห็นของผู้แจ้ง: ขอบคุณนะคะ มีความคืบหน้าบ้าง ใจจริงก็ยังคงรอ ให้แล้วเสร็จ ตลอดแนวของฟุตบาท  ทั้งเส้น  เข้าใจว่าต้องใช้เวลา แต่ยังคงคอยให้แล้วเสร็จในเร็ววัน  ขอบคุณทุกหน่วยงานค่ะ
พื้นที่: แขวงสีลม เขตบางรัก กรุงเทพมหานคร